สภาพอากาศตลอดสัปดาห์นี้ หลายพื้นที่มีฝนตกต่อเนื่อง แต่น้อยกว่าสัปดาห์ที่ผ่านมา
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงตลอดสัปดาห์นี้ ( 16 - 22 ส.ค. 64 ) ว่า วันนี้  (16 ส.ค.64) หลายพื้นที่ยังคงมีฝนตกต่อเนื่องและมีฝนตกหนักบางแห่งโดยเฉพาะภาคเหนือ ภาคตะวันออกเฉียงเหนือและภาคตะวันออก ปริมาณฝนร้อยละ 70 ของพื้นที่ จากนั้นตั้งแต่วันพรุ่งนี้ (17 ส.ค.64) ถึงช่วงสุดสัปดาห์ ลมมรสุมตะวันตกที่พักปกคลุมเริ่มอ่อนกำลังลง ทำให้ปริมาณฝนในหลายพื้นที่เริ่มลดลง โดยภาคเหนือ ภาคกลาง ปริมาณฝนร้อยละ 30-40 ของพื้นที่ ขณะที่ภาคตะวันออกเฉียงเหนือและภาคตะวันออก ปริมาณฝนร้อยละ 40-60 ของพื้นที่ ส่วนภาคใต้ ปริมาณฝนร้อยละ 40 -70 ของพื้นที่ ขอให้ประชาชนที่อาศัยอยู่ในพื้นที่เสี่ยงภัยโดยเฉพาะภาคเหนือควรเฝ้าระวังน้ำหลากผู้อำนวยการกองพยากรณ์อากาศ กรมอุตุนิยมวิทยากล่าวด้วยว่า ขณะนี้ในทะเลอันดามันและทะเลจีนใต้ยังไม่มีพายุใดก่อตัวขึ้น ทั้งนี้หากสภาพอากาศมีการเปลี่ยนแปลงกรมอุตุนิยมวิทยาจะแจ้งให้ประชาชนได้รับทราบทันที ประชาชนสามารถติดตามสภาพอากาศได้ที่เว็บไซต์ www.tmd.go.th